
Svadba v Jasenovej (v Orave)





Opisuje Pavel Socháň.



Keď mládenec s dievkou chce sa spoznať, kúpi jej na jarmarok srdce (za 50 kr.), alebo šatku (za 1 zl.), alebo záušnice (za 50 kr.), keď ona nemá vôľu, vráti mu to, ale ak áno, prijme to a dá mu zelenú mašľu so špendlíkom na čiapku (za 10 kr.).

Dievča dá mládencovi, ktorého rada má, keď príde k nej v sobotu večer na zálety, pierko: rozmarín, klinček a fialku. Mládenec, ktorý nemá frajerky, sám si vstrčí za klobúk pero.

Keď šuhaj chce sa ženiť, pošle v sobotu večer ženy na prepačky, nahovárať. Ženy na prepačky idú v obrúsku. Keď mládenec čuje, že môže prísť, vyberie sa potom s niektorým chlapom zo svojej rodiny „na prepačky“. Títo vezmú si výhovorku, po čo prišli, na to sa „nadhadzuje“, až prídu na ženenie a dievča pýtajú. Keď mu ju sľúbia, dohovoria sa o výplatok, koľko s ňou dostane, a v nedeľu idú písať ohlášky; keď mu odpoveďä (aj dajú lopár), nechá ženenie tak a čaká ďalej; ale keď „mu je náhlo“ (so ženením), ide ďalej nahovárať.

Potom sa už pripravuje ku svadbe. Mladucha si najde oddavača, starejšiu zo svojej rodiny, a družice; mladý zať starejšieho (pytača) zo svojej rodiny, družbov a zváčä.

V nedeľu ráno pri prvej ohláške mladucha donesie mladému zaťovi do jeho domu pero: 3 byľky rozmarínu so šnúrkou, špendlíkom a s perlami (kúpi v sklepe za 50 kr.). A to mu donesie každú nedeľu iné pero s inakšou stužkou. Na sobáš musí byť stužka zelená. Mladý zať chodí v nedeľu do kostola vše so starejším. Mladucha nechodí na ohlášky, lebo sa hanbí.

Na svadbu zvú po prvej ohláške vo štvrtok a volajú len rodinu.

Hneď od prvej ohlášky pripravuje sa mladucha s rúchom, aby mala do svadby všetko hotové:


Rúcho hotoviť chodia pomáhať dievčence, peria párať a šiť, a mládenci protiveň robiť. V dome traktujú rodičia pálenkou, mäsom a chlebom. Mladý zať chodí každý večer a zostane tam spať.

Po prvej ohláške v tú nedeľu večer je oddávaňä. Mladý zať zájme si (zavolá) dvoch starejších a s tými ide do domu mladuchy pýtať od rodičov a oddavača, ktorý tam už čaká. Pritom vinšuje starejší, potom oddavač:


Na to odpovie oddavač:


Na to obráti sa oddavač k dievke:


Mnohovážni Páni! Poneváč rodičove i panna tomu privoľují, aby sa žädosť vaše a pána principála naplnila, tedy ja osobu, kterú žádate, ve jmenu Páne vám s požehnáním oddávam, prímte ji vdečne, a tak ruku jeji v ruku vaši dávam.“


Keď starejší prijíma mladuchu do rúk, takto vinšuje:




Zabavia sa aj do 9. ráno.

Po večeri pijú a spievajú, seďačky pri stole, menovite:



Načô sa ženíš, keď nevieš;

prečô sa ľudí nedovieš?

